google/wiki40b huggingface dataset:
Arnulf fra Louvain

Arnulf fra Louvain (ca 1200–1250) var salmedikter, og abbed i cistercienserklostret i Villers-la-Ville, Belgia. 
Hans diktning er karakteristisk for samtiden, hvor man i maleri, skulptur, poesi og gudstjenesteliv la vekt på den tornekronede, korsfestede og lidende Frelseren. I en lengre samlesyklus på sju deler skildrer Arnulf i tur og orden Jesu sårede føtter, knær, hender, side, bryst, hjerte og til slutt hans ansikt. En tid ble det antatt at Bernhard av Clairvaux hadde skrevet syklusen, men dette ble avvist i 1882. Noe senere fant man en håndskrift fra 1320 med Arnfulf tydelig angitt som forfatter.
Grenseovergangen al-Walid

Grenseovergangen al-Walid befinner seg vest for den irakiske by al-Walid i guvernementet al-Anbar på grensen mellom Irak og Syria. Den ligger på veien mellom Damaskus og Bagdad. Den neste offisielle grenseovergangen (2017) mellom Irak og Syria er al-Qa'im.
Grenseovergangen ble inntatt den 21. Mai 2014 av ISIL, etter at grensestasjonens syriske motstykke, ved al-Tanf, var blitt tatt. Noe tidligere vart området rundt Palmyra også blitt inntatt av ISIL.
I midten av mars 2016 trakk ISIL seg fra området.
Royal Air Force

Første verdenskrig

Royal Air Force ble opprettet som en selvstendig forsvarsgren i første verdenskrigs sluttfase i 1918, ved en sammenslåing av Royal Flying Corps og Royal Naval Air Service, dvs hærens og marinens flystyrker. Den ble understilt Air Ministry.
RAFs første fredsår ble kjennetegnet av knappe ressurser og kamp for å overleve som selvstendig våpengren. Stor betydning for det sistnevnde hadde RAFs effektive selvstendige operasjoner som flyvende kolonial «politistyrke» i blant annet i det nordvestre Britisk India og i Afghanistan.

Andre verdenskrig

Som militær formasjon er RAF trolig mest kjent for sin innsats under andre verdenskrig. På sensommeren og høsten 1940 utkjempet RAF det såkalte Slaget om Storbritannia, da RAFs tallmessig underlegne jagerflyformasjoner klarte å hindre Nazitysklands flyvåpen Luftwaffe den overlegenhet i luften som ville vært nødvendig for en tysk landstigningsoperasjon i sørlige England. 
RAFs tallmessig personelt og ressursmessig største operasjon under andre verdenskrig var de nattlige bomboffensiver mot Tyskland, påbegynt i større skala i 1942. Da offensiven var på sitt mest intensive var angrep mot tyske byer med mer enn 1 000 tunge bombefly vanlige. RAFs bombeflykorps (Bomber Command) tapte over 50 000 mann flyvende personal i de tre år operasjonene pågikk. 
Bombeoffensiven er et omdiskutert emne blant krigshistorikere. Den dårliige presisjon i den tidens radar och siktehjelpemiddel gjorde nattbombing temmelig upresis og forårsaket store lidelser hos den tyske sivilbefolkning. Den militære effekt, både på den tyske krigsindustri og den sivile moral, er også blitt diskutert.

Etterkrigstiden

I etterkrigstiden deltok RAF i en mengde mer begrensede operasjoner, for eksempel mot rebellstyrker i Malaysia (daværende Malaya) på sent 1940- og tidlig 1950-tall, Suezkrisen 1956 og Falklandskrigen 1982. Senere har RAF-styrker operert både i Gulfkrigen 1991, i det tidligere Jugoslavia på 1990-tallet, i Afghanistan 2000 og Irakkrigen 2003.
Porta-potti

Porta potti er et varemarke for et bærbart toalett som er i utbredt bruk i båter, campingvogner, på hytter, campingplasser, i biler som driver langtransport og lignende steder som ikke er tilknyttet et godkjent avløpssystem.
Varemerket Porta Potti har i engelskspråklige land utviklet seg til å bli generisk betegnelse for portable toaletter. I denne forbindelse viser det til at produktet er lite som en tisse potte, pee-pot, eller potty.
Fylkesvei 4158

Fylkesvei 4158 går mellom Feda og Sande i Kvinesdal kommune. Veien er 1,9 km lang.
Frem til 2019 hadde veien betegnelsen Fylkesvei 843.
London Academy of Music and Dramatic Art

London Academy of Music and Dramatic Art (LAMDA) er den eldste dramaskolen i England, og kunne i 2011 feire sitt 150-årsjubileum. Flere norske skuespillere har utdanningen sin fra skolen, bl.a. Kåre Conradi, Øyvind Brandtzæg, Håkon Ramstad og Øystein Kloster.
Ulster Folk & Transport Museum

Historie

Folkemuseet ble vedtatt opprettet av parlamentet i 1958, for å bevare de fysiske restene av en landlig livsform som var i ferd med å forsvinne på grunn av urbanisering og industrialisering. Museumsområdet ble kjøpt i 1961, og åpnet for publikum 1964. I 1967 fusjonerte folkemuseet med Belfast Transport Museum. Museets utstilling med tema jernbane og vei ble åpnet i 1993 og utvidet i 1996. I 1998 ble museet ytterligere utvidet ved fusjon med Ulster Museum og Ulster-American Folk Park. Slik ble de nasjonale museer i Nord-Irland etablert. Navnet er nå National Museums Nord-Irland.

Folkemuseet

Gamle bygninger er samlet fra ulike deler av Irland og er gjenoppbygd på museet stein for stein. Museumsgjestene kan spasere gjennom periodens landsbygd med gårder, avlinger, husdyr, og besøke en typisk Ulster-landsby som kalles "Ballycultra". Her er butikker, kirker, rekkehus og større boliger og et terom. Regelmessige aktiviteter for publikum inkluderer grue, matlaging, trykking, håndarbeid og demonstrasjon av tradisjonelle irske håndverk.
Innendørs har museet en rekke utstillinger. Her presenteres bl.a.   tradisjonell irsk musikk, og utstillingen Meet the Victorians, beskrevet som en livlig og interessant utstilling med fokus på enkelte aspekter av livet i viktoriansk tid.
Nord-Irlands viktigste film-, foto-, TV og lydarkiver er lokalisert til museet. Arkivet omfatter både BBCs arkiv av radio-og fjernsynsprogrammer fra Nord-Irland og den irskspråklige radiostasjonen RTÉ Raidió na Gaeltachta som sender fra  Derrybeg  i County Donegal. Museet har også et dialektarkiv fra Ulster og et stort bibliotek med over 15 000 bøker og tidsskrifter. Arkivene og bibliotek er åpent for publikum i kontortiden.

Transportmuseet

Museet har en omfattende transportsamling, og bestreber seg på å fortelle historien om transport i Irland, fra tidlig historisk tid til moderne tid. Her finnes den største jernbanesamling i Irland. [ 6 ] Attraksjonene inkluderer en modelljernbane som drives av Model Engineers Society of Northern Ireland. Siste tilskudd til samlingen omfatter et komplett sett med Stanley Woods racing memorabilia, og to av hans sykler.
Den irske Railway Collection forteller historien om over 150 års jernbanehistorie: Damplokomotiv, passasjervogner og godsvogner er kombinert med omfattende jernbanememorabilia som presenteres for publikum på interaktive skjermer. En av samlingens største attraksjonene er lokomotivet Great Southern Railways Class 800, et av de tre største damplokomotiver som noen gang er bygget og drevet i Irland. [ 7 ] I den nye veiutstillingen vises en stor samling kjøretøy fra sykler og motorsykler til trikker, busser og biler. En av attraksjonene er en De Lorean DMC-12 bil, produsert av De Lorean Motor Company i Belfast.
Museet har en permanent utstilling om «Titanic». Her vises byggingen av skipet, reisen, og hvordan fartøyet forliste. Skipet ble bygget i Harland and Wolff skipsverft i Belfast, bare noen få miles fra museet.
Franc Rodé

Bakgrunn

Franc Rodé flyktet sammen med sine foreldre fra Rodica til Østerrike i 1945. Dette var etter annen verdenskrig og familien fryktet kommunismen. Etter et år i flyktningeleir i Preggetz i Tirol og etter at den ble oppløst så i tå år i Spittal an der Drau i Kärnten, forlot familien Europa og reiste til Buenos Aires i Argentina.

Prest

I Argentina trådte han inn hos vincentinerne, og ble presteviet 29. juni 1960. Han studerte ved det pavelige niversitet Gregoriana i Roma og tok doktorgrad i ved Institut Catholiquew i Paris, og i 1965 vendte han tilbake til Slovenia, dengang en del av Jugoslavia, der han var sogneprest først i Celje og deretter i Sentjakob ob Savi. Han underviste også ved det teologiske fakultet i Ljubljana. 
I 1981 ble han kalt til Vatikanet for å arbeide for Sekretariatet for de ikke-troende. Året etter ble han undersekretær for rådet, og i 1993 sekretær for Det pavelige råd for kulturen.

Erkebiskop i Slovenia, kuriekardinal

Rodé ble utnevnt til erkebiskop av Ljubljana 5. mars 1997, og bispeviet 6. april samme år. Han var formann for den slovenske bispekonferanse 2003–2004. 
Den 11. februar 2004 ble han utnevnt til prefekt for Kongregasjonen for institutter for konsekrert liv og selskaper for apostolisk liv av pave Johannes Paul II. Den 22. februar 2006 ble det annonsert at han skulle kreeres til kardinal av pave Benedikt XVI, noe som så skjedde ved konsistoriet 24. mars samme år.
Den 4. januar 2011 innvilkget pave Benedikt XVI hans aldersbetingede avskjedsøknad fra  Kongregasjonen for institutter for konsekrert liv og selskaper for apostolisk liv.
Etter pave Benedikt XVI egen fratreden ble kardinal Rodé den 4. mars 2013 trukket ut til assistent for camerlengoen; dermed tilhørte han en særkommisjon for uløste presserernde saker under sedisvakansen frem til neste pave hadde overtatt.
Pave Frans eleverte ham den 20. juni 2016 fra kardinaldiakon til til kardinalprest.
Meteorittnedslaget i Russland i 2013

Meteorittnedslaget i Russland i 2013 fant sted da en meteoroide kom inn i jordatmosfæren morgenen 15. februar 2013 over Ural-regionen i Russland, og begynte å gløde og gå i oppløysing. Det russiske vitenskapsakademi har estimert at meteoroiden hadde en masse på 10 000 tonn og kom inn i atmosfæren med en hastighet på minst 54 000 km/t, og at den eksploderte i en høyde av mellom 30 og 50 km over bakken.
En av innbyggerne i Jekaterinburg beskrev lyset fra meteoren som «blendende». Mange filmet hendelsen med frontrutekamera montert i biler.
På grunn av trykkbølgene som følge av at meteoroiden eksploderte, ble flere vinduer knust i byen Tsjeljabinsk, og et fabrikktak skal ha falt sammen. Skøytebanen (Uralskaja Molnija) som skal være vertskap for EM på skøyter i hurtigløp i 2015 ble også rammet av bygningsskader og måtte stenge arenaen. Skadene var ikke verre enn at de regner med å få banen klar innen mesterskapet skal arrangeres. Mer enn 1 200 personer skal ha blitt skadd i hendelser, de fleste av dem med kuttskader og blåmerker. I isen på Tsjebarkulsjøen oppstod et hull på seks meter i diameter uten at dykkere fant meteorittrester i sjøen. Utenfor hullet er det funnet fragmenter av stein som forskere fra Det russiske vitenskapsakademi mener kan være fra meteoritten. Steinen inneholder 10 % jern.
Meteoritten er den største som er rapportert siden Tunguska-eksplosjonen i 1908, som også fant sted i Russland; i Sibir. Man regner med at det i snitt går 100 år mellom hendelser av samme størrelse som Ural-meteoritten.
Senere samme dag, og uten å ha noe med hendelsen i Russland å gjøre, passerte asteroiden 2012 DA14 rekordnært jorden. Det var et svært uvanlig sammentreff at disse hendelsene kom så tett på hverandre. Meteoren hadde en klart annerledes bane enn asteroiden.
Julenatt (Oslo Gospel Choir-album)

Julenatt er Oslo Gospel Choirs tredje juleplate, utgitt i 1998. CD-en er korets tredje album utgitt på Norske Gram.
De to foregående juleplatene, «Tusen Julelys» og «The Christmas Way» ble utgitt på BMG Ariola i 1994. Hvorav sistnevnte er en versjon tilpasset det internasjonale markedet.
Julenatt ble innspilt i Oslo Lydstudio, Fagerborg Studio og KMH Studio, Stockholm. Overskuddet gikk som vanlig til Strømme stiftelsen.
I forbindelse med utgivelsen av platen, så opptrådte de nesten daglig på God morgen Norge på TV 2 i desember 1998, med en sang hver dag, som en slags musikalsk adventskalender.
Wallis Simpson

Biografi

Wallis Simpson ble født i Pennsylvania. Hennes far døde noen måneder etter hennes fødsel og under sine første levesår ble hun tatt hånd om  sin mor med økonomisk hjelp fra en farbror, Solomon Warfield. Senere flyttet de in hos mors søster Bessie Merryman, etter at denne var blitt enke i 1901. Warfield betalte senere hennes utdannelse ved internatskolen Oldfields School.
Simpson giftet seg første gang i 1916 med kamppiloten Earl Winfield Spencer jr. Paret tilbragte det meste av tiden fra hverandre og skilte seg i 1927. I 1928 giftet hun seg på nytt, med Ernest Simpson. Paret hadde omgang i sosieteten og i 1931 møtte hun første gang prinsen av Wales, den blivende Edvard VIII, og de to ble et par rundt 1933. 
Den britiske presse rapporterte ikke om parets forhold men det var kjent utenlands. Simpson søkte om skilsmisse fra sin mann i 1936 og i desember samme år begynte pressen å rapportere om parets forhold også i England. Da Edvard, som i mens var blitt konge, fortalte til statsminister Stanley Baldwin at han hadde til hensikt å gifte seg med en kvinne som hadde vært gift to ganger tidligere, møtte han kraftig motbør fra regjeringen, aristokratiet og kirken. Kongen foreslo at han skulle inngå et morganatisk ekteskap, noe som ville innebære at Simpson ikke skulle bli dronning. Dette ble avfeid av Baldwin og en del andre politikere, inklusive Australias og Sør-Afrikas statsministre. Kongen fikk beskjed om at dersom han giftet seg med Simpson skulle hele regjeringen gå av. Edvard valge å abdisere den 11. desember 1936. Edvard flyttet deretter til Østerrike i påvente av at Simpsons skilsmisse skulle bli ferdig, noe den blev i mai 1937. 
Paret bosatte seg så i Paris og giftet seg den 3. juni 1937 i en privat seremoni i nærheten av Tours i Frankrike. Intet medlem av kongefamilien var nærværende.
Etter å ha abdisert fikk Edvard tittelen Hans kongelige høyhet, Hertug av Windsor av sin bror, den nye kongen Georg VI. Simpson ble således hertuginne av Windsor men fikk ikke lov til å tituleres som kongelig høyhet. 
I 1937 besøkte paret Tyskland som gjester av Adolf Hitler, noe som førte til mistanker om at Simpson var en tysk agent og nazistsympatisør. Under krigen flyttet paret til Lisboa og så til Bahamas der Edvard ble guvernør. Etter kriget flyttet de tilbake til Frankrike og bodde mesteparten av tiden i Neuilly-sur-Seine. 
Maken døde 1972. Paret fikk ingen barn.
Simpsons helse ble etterhvert svekket. Hun ble blant annet rammet av demens, og døde i sitt hjem i Bois de Boulogne den 24. april 1986.
Laurentius Bojerus

Bakgrunn

Laurentius Bojerus flyttet tidlig utenlands (ut av Sverige) for studier. Formodentlig avsluttet han dem i Douai eller Leuven.

Jesuitt

I året 1587 trådte han inn i jesuittordenens novitat i Kraków, der han vant berømmelse som humanist og dikter.
Han ble med tiden forflyttet til Vilna (det vil si Vilnius), der han i ni år underviste i poetikk og retorik, og deretter i tre år i matematikk, hvorpå han på nytt ble forflyttet, denne gang til jesuittenes kolleg i Braunsberg, der han i to år foreleste i teologi.
Under pseudonymet Emilian Ensgler beskrev han i Pompa Cazimiriana overflyttelsen av den hellige Kasimirs fane til Vilna i 1604. Under et annet pseudonym, Krzysztof Zawisza, utgav han i 1606 Carolomachia, en heltedikt der han forherliget den polske seieren i Slaget ved Kirkholm. Han forfattet også noen kortere dikt, hvorav noen er medtatt i Jedrzej Jurgiewicz' mot Andrzej Wolans Apologia contra calumnias jesuitarum rettede svar. Blant andre arbeider kan nevneshans dikt Historia de somniis eorumque eventibus.
Ossian (kor)

Ossian ble stiftet som kor i Kristiania i september 1892 som en sangforening for eldre academici. Stiftere var Olaus Andreas Grøndahl, (g.m. Agathe Backer-Grøndahl), J. v. d. Lippe og Cl. Winter-Hjelm. Korets første dirigent var Thorvald Lammers. Ossian var stadig virksomt i 1895, men p.t. ikke registrert som kor.
Riiser-Larsenisen

Riiser-Larsenisen er en stor isbrem ved kysten av Dronning Maud Land i Antarktis. Den er omtrent 48 000 km² i utstrekning og ligger på den sørvestre delen Kronprinsesse Märtha Kyst, mellom Kapp Norvegia i nord og Lyddan Island og Stancomb-Willsstraumen i sør i en lengde på omtrent 450 km.
Deler av isbremmen ble observert av William Bruce i 1904, av Ernest Shackleton i 1915 og av Hjalmar Riiser-Larsen i 1930. Mesteparten av isbremmen ble flyfotografert og kartlagt under Maudheimekspedisjonen 1949–1952. Ytterligere kartlegging ble foretatt fra 1967 til 1969 som en del av Operasjon Deep Freeze.
Neoscona adianta

Utseende

Neoscona adianta er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Neoscona adianta er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Carl Vinson

Tidlige år

Vinson ble født i Fulton County, Georgia, gjennomførte Georgia Militære Høyskole. Senere ble han uteksaminert som jurist fra Mercer University i 1902. Han ble valgt til Representantenes hus i Georgia i 1908. Etter å ha tapt en tredje periode ble han utnevnt til dommer i Baldwin County, men etter senator Augustus Bacons plutselige død  ble Vinson det yngste medlem av Kongressen, 30 år gammel da han ble tatt i ed 3. november 1914.

I Kongressen

Vinson  satt som Representant fra 3. november 1914 til 3. januar 1965. I løpet av hans periode i Huset var Vinson var en forkjemper for nasjonalt forsvar og spesielt den Marinen og  Marinekorpset. Han satt i Marine Affairs Committee kort tid etter første verdenskrig som demokratisk medlem i begynnelsen av 1920-tallet. Han var den eneste demokrat som satt i en komite som gjennomgikk luftfartens status i USA på midten av 1920-tallet.
Vinson var tilhenge raseskille og undertegnet i 1956, «Det Sørlige Manifest».
Vinson ikke søke gjenvalg i 1964 og trakk seg fra Kongressen i januar 1965.

Personlig

Han giftet seg med Mary Green Ohio i 1921. Hun døde i 1949 etter langvarig sykdom.
Vinson hadde ikke barn,  men betrakter sin  assistent Charles Tillman Snead, Jr. Som sin adoptivsønnson. Hans grandnevø, Sam Nunn, tjenestegjorde som Senator fra Georgia i mer enn 24 år. Nunn som etterfulgte i sin grand-onkels fotspor, satt Senatets militære komite i nesten hele sin tid i Senatet. Sam Nunns datter, Michelle Nunn forsøkte forgjeves for et av Georgias plasser i 2014.

Død

Vinson tilbake til Baldwin County, Georgia, der han bodde i pensjon til sin død 1. juni 1981. Han er gravlagt i Minne Hill Cemetery i Milledgeville, Georgia.
På tidspunktet for hans død, Vinson var den siste levende medlem av Representantenes hus som var ute på den tiden av USAs erklæring av krig mot det tyske riket, som førte Usa' inntreden i første verdenskrig.
Myagrus

Utseende

Nokså små (gjerne 8-10 millimeter), brune trebukker, dekkvingene ofte med lyse flekker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia, fra India i vest til Sulawesi i øst.
Responsibility to protect

Prinsippets opprinnelse

Etter den diplomatiske krise vedrørende Kosovokrigen oppfordret FNs daværende generalsekretær Kofi Annan det internasjonale samfunn til å skape enighet om en ny definisjon på suverenitet. Til FNs generalforsamling den 20. september 1999 spurte han retorisk: «Hvis humanitær intervensjon er et uakseptabelt angrep på suverenitet, hvordan skal vi så reagere på et Rwanda, på Srebrenica – på omfattende og systematiske krenkelser av menneskerettigheter som fornærmer enhver forskrift om vår felles menneskelighet?»

ICISS

Den canadiske regjeringen reagerte i september 2000 ved å nedsette Den internasjonale kommisjon vedrørende intervensjon og statssuverenitet (ICISS). I desember 2001 fremkom kommisjonen med en rapport som blant annet foreslo begrepet Responsibility to protect. Kommisjonen mente at det var tydelige fordeler ved dette begrepet fremfor begrepet humanitær intervensjon, da R2P betoner plikten til å reagere kraftigere.
Fredsindeks

Fredsindeks eller Global Peace Index er et forsøk på å måle fredeligheten i et land eller region. Indeksen beregnes av The Economist, et internasjonalt panel av fredseksperter fra fredsinstitutter og tenketanker, sammen med Centre for Peace and Conflict Studies, University of Sydney, Australia. Listen ble etablert i mai 2007, og hevdes å være første studiet som rangerer land over hele verden i henhold til deres fredelighet. Studiet er hjernebarnet til den australske entreprenøren Steve Killelea og er hyllet av personer som Dalai Lama, erkebiskop Desmond Tutu, og tidligere president Jimmy Carter. Faktorer undersøkt av forfatterne omfatter interne faktorer som voldsbruk og kriminalitet i landet og faktorer i landenes eksterne relasjoner som militærmakt og kriger.
Spesielle trekkrettigheter

Spesielle trekkrettigheter (SDR) er eiendeler som øker et lands valutareserver uten noe behov for en faktisk overføring av midler fra andre land.
Metoden blir brukt av nasjonene som er medlem ved Det internasjonale pengefondet (IMF), en SDR representerer et krav til utenlandske valutaer som det kan byttes om til. I dag er den amerikanske dollaren verdens viktigste valuta-aktivum, og SDR blir derfor lite brukt. Noen land, spesielt Kina og Russland (samt FN), favoriserer økte substanser og funksjonene til SDR.
Den nominelle verdien av hvert lands eiendeler blir avledet fra en kurv av verdens valutaer, i dette tilfellet et fast beløp på japanske yen, amerikanske dollar, britiske pund og valutaen euro. Hver enkelt andel av disse fire valutaene bidrar sammen til den nominelle verdien av et SDR som blir revurdert med jevne mellomrom, vanligvis hvert femte år. Fra 2016 inngår også en femte valuta, den kinesiske renminbi.
SDR er merket med ISO 4217 og har valutakode XDR. Den ble opprettet av Det Internasjonale pengefondet i 1969 og var opprinnelig ment å være den primære eiendelen holdt i utenlandske valutareserver under Bretton Woods fastkurssystemet men etter sammenbruddet av dette systemet tidlig på 1970-tallet, har den hatt en langt mindre viktig rolle i verdenssamfunnet.
La humla suse

La Humla Suse (LHS) er en norsk organisasjon som jobber med kunnskapsformidling om humler og deres tilstand. Den ble opprettet i juni 2013, av nåværende leder Toril Mentzoni.